Regio: Uniek verjaarscadeau voor 100-jarige Bloemendaalse Hockeyclub HBS - Haarlem
Laatste update: 26-06-2020 09:04
Klik op foto voor uitvergroting copyright Koen Suyk Al hoe meer rugbeserings weens skietwonde in Kaap | Netwerk24
Al hoe meer rugbeserings weens skietwonde in Kaap
Deur Malherbe Nienaber 07 September 2018 05:30
Rugbeserings weens skietvoorvalle het die afgelope twee maande skerp toegeneem by die eenheid in die Groote Schuur-hospitaal in Kaapstad wat daarin spesialiseer.
Volgens die Wes-Kaapse departement van gesondheid het die gevalle wat deur die eenheid vir akute rugmurgbeserings (Asci) behandel word, gestyg tot 26%, terwyl dit gewoonlik op 14% staan.
“In die jongste voorval is twee gr. 10-leerlinge in die Groote Schuur-hospitaal opgeneem nadat hulle raakgeskiet is,” lui ’n verklaring wat die departement Woensdag uitgereik het.
Die departement het op 5 September met Rugmurgbeseringsdag benadruk dat daar geen genesing vir beserings van die rugmurg is nie, maar die meeste beserings kan voorkom word.
Die eenheid in die Groote Schuur-hospitaal hanteer van die ergste rugmurgbeserings in die Wes-Kaap en dien as ’n waak- en sorgeenheid vir rugbeserings.
In gevalle waar iemand raakgeskiet is, kan dit dikwels totale verlamming tot gevolg hê weens die spoed en hitte wat met skietwonde gepaardgaan.
“Gewoonlik is die eenheid besig in die somermaande weens meer padongelukke en beserings op die strand en in swembaddens.”
Volgens die departement het dit aansienlik verander met al hoe meer beserings wat die afgelope twee maande weens skietvoorvalle aangemeld is.
Dr. Juliette Stander van die Asci-eenheid sê dit is noodsaaklik om so vroeg moontlik in te gryp om die kanse op herstel ná ’n rugbesering te verbeter.
“Akute, traumatiese beserings van die rugmurg word op ’n dringende grondslag hanteer sodra die pasiënt by die hospitaal aankom. Ons poog om die druk op die rugmurg binne vier uur ná die besering met behulp van gewigte te verlig.”
Beserings van die rugmurg kan tot verlamming, druksere en probleme met die funksionering van die ingewande en blaas, of tot asemhalingsprobleme lei.
Die kanse dat die slagoffer genoeg sal herstel om beweging te herwin, is ook veel skraler in vergelyking met beserings weens ’n val of messteekwonde, volgens die provinsiale departement.
Meer oor: Kaapstad | Skietvoorvalle
Soos kaalvoet oor die kole